વેલ ત્યારે તે પણ જાણી લો કે, ૨૦૧૨માં ભારત સરકારે પહેલી વાર એક સમગ્ર કાયદો બાળકો અંગેના અત્યાચાર મામલે બનાવ્યો છે જે ધ પ્રોટેક્શન ઓફ ચિલ્ડ્રન અગેન્સ્ટ સેક્સુઅલ ઓફેન્સિસ એક્ટ (પોક્સો) બનાવવામાં આવ્યો છે. આ કાયદા અનુસાર બળાત્કારને ફક્ત પેનિટ્રેશન સુધી સીમિત રાખવાને બદલે અન્ય પ્રકારની યૌન હિંસા જેમ કે, ઓરલ સેક્સ, બાળકોના અંગત પાર્ટ્સ સાથે છેડછાડ કરવી કે વયસ્કોના ગુપ્તાંગો સાથે છેડછાડ કરાવવી જેવી બાબતો સામેલ કરીને બળાત્કારની પરિભાષા વિસ્તૃત કરવામાં આવી છે.